
Z A P I S N I K
od 6. listopada 2026.
o održanom pripremnom ročištu u prethodnom postupku kod Trgovačkog suda u Zadru, Dr. Franje Tuđmana 35
		           	 


Prisutni od suda:			    Pravna stvar:

Iva Begonja Vuković                        Tužitelj: DE-RO d.o.o., Kućan Marof
(sudska savjetnica) 		                           	         
				         						 		
	 Tuženik: IVAN KEZIĆ, vl. MODELLE
	                       obrt za trgovinu, Zadar	    
   
Vedrana Raspović	 Radi: isplate
(sudska zapisničarka)	

			
Sudska savjetnica otvara pripremno ročište u prethodnom postupku u 10,00 sati i objavljuje predmet raspravljanja.

Ročište je javno.

Utvrđuje se da su pristupili: 

Za tužitelja: zamjenica zamjenika punomoćnice, Ana Jurlina, odvjetnička vježbenica kod Jurice Kvartuča, odvjetnika u Zadru, punomoć kao i zamjenička punomoć prileže spisu

Za tuženika: nitko, dostava poziva uredna 

Sud donosi
r j e š e n j e

Održat će se pripremno ročište.

Zamjenica zamjenika punomoćnice tužitelja navodi kako ostaje kod tužbe, postavljenog tužbenog zahtjeva, svih navoda i dokaznih prijedloga iz podneska od 13. travnja 2026. 

Sud donosi
r j e š e n j e
 
I. Prihvaćaju se dokazni prijedlozi tužitelja da se u ovom postupku izvede dokaz uvidom u dokumentaciju koja prileži spisu.
II. Odbijaju se svi daljnji dokazni prijedlozi kao suvišni.
III. Zaključuje se prethodni postupak, te se prelazi na ročište glavne rasprave. 
IV. Provodi se dokaz čitanjem dokumentacije koja prileži spisu.
V. Daljnji dokazi neće se izvoditi.
VI. Dokazni postupak je dovršen.
VII. Nema primjedbi na pročitano.

Zamjenica zamjenika punomoćnice tužitelja predlaže prihvatiti tužbeni zahtjev te potražuje trošak i to za sastav podneska od 13. travnja 2026. u iznosu od 187,50 eura, pristup na današnje ročište u iznosu od 187,50 eura, odnosno za svaku radnju 150,00 eura uvećano za PDV, te pristojbu na presudu u iznosu od 39,82 eura, odnosno sveukupan iznos od 414,82 eura. 

Sud donosi
r j e š e n j e

Glavna rasprava je zaključena, a ročište za objavu odluke zakazuje se za 

dan 29. listopada 2026. u 14,00 sati, sudnica 9/I

što prisutna prima na znanje i neće se posebno pozivati, dok  će se tuženik pozvati dostavom ovog ročišnog zapisnika.

Sukladno čl. 335. Zakona o parničnom postupku ("Narodne novine" br. 53/91, 91/92, 112/99, 88/01, 117/03, 84/08, 123/08, 57/11, 25/13, 89/14, 70/19, 80/22 i 114/22; u daljnjem tekstu: ZPP) stranke se upozoravaju na slijedeće posljedice: 
1. Ročište na kojem se presuda objavljuje održat će se neovisno o tome jesu li stranke o njemu uredno obaviještene, odnosno jesu li pristupile na navedeno ročište (čl. 335. st. 6. ZPP).
1. Stranci koja je uredno obaviještena o ročištu na kojem se presuda objavljuje, sud neće dostavljati presudu prema odredbama Zakona o parničnom postupku o dostavi pismena (čl. 335. st. 7. ZPP).
1. Ako stranka nije pristupila na ročište na kojem se presuda objavljuje, a uredno je obaviještena o ročištu, smatrat će se da joj je dostava presude obavljena onog dana kada je održano ročište na kojem se presuda objavljuje. Ovjereni prijepis presude stranka može preuzeti u sudskog zgradi (čl. 335. st. 9. ZPP).
1. U slučaju iz stavka 9. čl. 335. ZPP-a sud će istaknuti presudu na internetskoj stranici e-oglasna ploča sudova. Presuda mora biti istaknuta na internetskoj stranici e-oglasna ploča sudova, osam dana, računajući od dana kada je održano ročište na kojem se presuda objavljuje (čl. 335. st. 10. ZPP).
Dovršeno u 10,05 sati.    
             
                         SUDSKA SAVJETNICA	                            STRANKE




					 ZAPISNIČARKA          

